als_Latn dik_Latn sag_Latn
Biblioteka më e çuditshme: Të jep rroba, ti i vesh dhe më pas ia kthen (Burimi: NOA, www.noa.al)
Një bibliotekë mjaft e veçantë mund të cilësohet ajo e shpikur nga katër studentë suedezë të modës.
Ajo, ku në vend të librave, mund të gjeni veshje apo aksesorë nga më të ndryshmit. Të cilat mund t’i vishni si dhe kur të doni, e më pas t’i ktheni. Njësoj siç bëhet me librat në bibliotekat normale të botës, të cilët pasi i lexoni, ia dorëzoni sërish bibliotekës.
Ky projekt, është konsideruar si një zgjedhje e zgjuar në fakt, nga vajzat, të cilat duket se vuajnë shpesh për të gjetur veshjen e duhur, për momentin apo evenimentin e duhur.
Madje edhe pa shpenzuar fare, siç bëjnë zakonisht kur bredhin nga njëri dyqan në tjetrin për të zgjedhur veshje.
Sepse mjafton të paguash një tarifë fillestare abonimi në këtë bibliotekë veshjesh dhe më pas, të kthehesh në klient të saj, duke tërhequr gjithmonë veshjet që të pëlqejnë. Kuptohet, edhe duke i kthyer më pas.
“Ne kemi afruar marka të ndryshme në këtë projekt dhe synojmë të përfaqësojmë një bashkim mes modës së qëndrueshme dhe konsumit alternativ”, thotë Gayathri, ndër menaxherët e projektit.
“Mua më pëlqen me të vërtetë ideja, pasi rrobat dhe bizhuteritë janë bërë për t’u veshur,” thotë sakaq, edhe projektuesja Johanna Nilsson.
09.02.2013
Burimi: NOA
als_Latn als_Latn als_Latn als_Latn als_Latn als_Latn als_Latn als_Latn unk mri_Latn